## Els directors generals de Desenvolupament Rural i de Política Agrícola Comuna visiten una cooperativa productora de llavors certificades d'arròs

*** Javier Benito i Joaquín Gómez assisteixen a la sessió del consell rector de l'entitat**

El director general de Desenvolupament Rural, Javier Benito, i el director general de Política Agrícola Comuna (PAC), Joaquín Gómez, han assistit a la sessió del consell rector de la cooperativa Copsemar, dedicada a la producció de llavors d'arròs.

Després, han visitat les instal·lacions que l'entitat té al terme municipal de Sueca, on els responsables cooperatius han mostrat els processos per a la producció de llavors certificades i per a l'obtenció de noves varietats d'arròs.

Els dos directors generals han destacat el treball que realitza la cooperativa Copsemar en la incorporació d'innovació i tecnologia als seus camps d'experimentació, per on han realitzat un recorregut breu, i han apostat per la importància de continuar donant suport a la investigació en el sector arrosser a través de la col·laboració amb el departament d'arròs de l'Institut Valencià d'Investigacions Agràries (IVIA).

El director general de la PAC ha assenyalat que la conselleria continuarà treballant per a donar a conéixer al Ministeri i a la Comissió Europea la importància del cultiu d'arròs i la dificultat del seu cultiu dins d'un parc natural com és l'Albufera.

Fecha: 05/09/2023